Xiquets i xiquetes s'acosten al patrimoni del municipi amb el concurs Dibuixa el teu Patrimoni
05 de maig 2017

![](/media/qvfooikq/94_dsc_0155c.jpg)  
  
​El regidor d'Educació, José Manuel Tarazona, i representants del Col·lectiu pel Patrimoni Saguntí van lliurar ahir els premis del primer concurs de dibuix per a escolars de Primària Dibuixa el teu Patrimoni en el centre cultural Mario Monreal. Els dibuixos exposats pels escolars mostren elements característics del patrimoni del municipi, com el Teatre Romà o l'Alt Forn.

  
![](/media/0jlmxudz/94_dsc_0145c.jpg)  
  
La finalitat del concurs és que els escolars de Sagunt, en edats compreses entre els 6 i els 12 anys, descobrisquen la importància del Patrimoni Històric de la seua ciutat a través del contacte vital i de l'expressió plàstica que la seua imatge suggereix. Es pretén també que prenguen consciència sobre la necessitat de la seua conservació i millora.

  
![](/media/arvdsirt/94_dsc_0144c.jpg)  
  
Tarazona ha destacat que **“és molt important que els xiquets i xiquetes del nostre poble assimilen el valor del nostre patrimoni. Per açò crec que la iniciativa que ha fet el Col·lectiu pel Patrimoni Saguntí és de molta importància, ja que els xiquets, d'una manera activa, han dibuixat, fet seu i estimat el nostre patrimoni”**.  
  
La presidenta del Col·lectiu pel Patrimoni Saguntí, Concha Cardo, ha indicat que l'organització està molt satisfeta ja que **“ha sigut una alegria per als xiquets, fins i tot per als no premiats, perquè la motivació que ens ha impulsat ha sigut que els xiquets i xiquetes del municipi coneguen i estimen el patrimoni de la ciutat. És per tant una manera d'acostar-los al patrimoni com a futurs ciutadans”**.  
  
![](/media/2ekjn5ay/94_dsc_0179.jpg)  
  

*   [](http://www.facebook.com/sharer.php?u=https://aytosagunto.es/va/actualitat/xiquets-i-xiquetes-s-acosten-al-patrimoni-del-municipi-amb-el-concurs-dibuixa-el-teu-patrimoni/ "Facebook")
*   [](http://twitter.com/share?url=https://aytosagunto.es/va/actualitat/xiquets-i-xiquetes-s-acosten-al-patrimoni-del-municipi-amb-el-concurs-dibuixa-el-teu-patrimoni/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/xiquets-i-xiquetes-s-acosten-al-patrimoni-del-municipi-amb-el-concurs-dibuixa-el-teu-patrimoni/ "Linked In")
*   [](mailto:?body=https://aytosagunto.es/va/actualitat/xiquets-i-xiquetes-s-acosten-al-patrimoni-del-municipi-amb-el-concurs-dibuixa-el-teu-patrimoni/)